gu en en en en en en en en en en en en en en en en en gu en gu en gu en gu gu gu gu gu gu gu gu gu gu gu gu gu gu gu gu gu gu gu gu en en en gu gu en en en fa en en en gu en en en en en en en en en en en en en en en en en en en en en en en en es es en en en en en en
શું થયો ફેરફાર જાણો? નવરાત્રી વેકેશનને લઈને રાજ્ય સરકારની મોટી જાહેરાત. શિક્ષણમંત્રીએ બદલી નવરાત્રિ વેકેશનની તારીખો - First Today News
Latest News of The day
Gujarat, Student News, Navaratri News, Vacation news, Holiday news, Gujarat Student Holiday, College, School,
Gujarat All College and Schools Navaratri Holiday Declared.
ગુજરાતના રાજ્યકક્ષાના શિક્ષણમંત્રી વિભાવરીબેન દવેએ નવરાત્રિમાં શાળા-કોલેજીસના વેકેશનની જાહેરાત કર્યા બાદ, રાજ્ય સરકારની સ્થિતિ સાપે છછુંદર ગળ્યા જેવી થઈ હતી.
જેને પગલે DivyaBhaskar.Com ના અહેવાલ અને લોકોના વિરોધ બાદ શિક્ષણમંત્રી ભૂપેન્દ્રસિંહ ચુડાસમાએ વેકેશનની તારીખ બદલીને 10(પહેલું નોરતું) થી 17 ઓક્ટોબર કરવાની જાહેરાત કરી છે. ઉલ્લેખનીય છે કે,
આ પહેલા સરકારે 15 ઓક્ટોબરથી 21 ઓક્ટોબર સુધીની રજા જાહેર કરી હતી.
જેને પગલે 19 ઓક્ટોબરના રોજ યોજાનારી પ્રથમ પરીક્ષા અને રજાની તારીખ ટકરાઈ રહી હતી. આમ હવે પરીક્ષાના સમય પત્રકને કોઈ અસર થશે નહીં.
દિવાળી વેકેશનમાંથી કાપ્યા સાત દિવસ
શિક્ષણમંત્રીએ વધુમાં કહ્યું કે, નવરાત્રિ વેકેશનની તારીખમાં ફેરફાર કરીને ધોરણ 9થી 12ની 19 ઓક્ટોબરથી શરૂ થતી પરીક્ષા યથાવત રાખવાનો નિર્ણય કર્યો છે. જેથી પરીક્ષામાં કોઈ અડચણ આવશે નહીં. ગુજરાતમાં નવરાત્રિનું વેકેશન 10 ઓક્ટોબરથી 17 ઓક્ટોબર સુધીનું રહેશે. 18 ઓક્ટોબરના રોજ દશેરાની રજા છે.
જ્યારે દિવાળી વેકેશન 5 નવેમ્બર થી 18 નવેમ્બર સુધીનું રહેશે.નવરાત્રિ વેકેશનને કારણે દિવાળી વેકેશનમાં 7 દિવસનો કાપ મુકાશે. આ પહેલા દિવાળી વેકેશન 5 નવેમ્બરથી 25 નવેમ્બર 2018નું હતું.
ધોરણ 9થી 12ની પરીક્ષાઓ ટાઈમ ટેબલ મુજબ જ યોજાશે
પરીક્ષાન સમય પત્રક અંગે ચૂડાસમાએ વધુમાં ઉમેર્યું કે, કોલેજની પરીક્ષાઓ 22 ઓક્ટોબરથી 3 નવેમ્બર દરમિયાન યોજાશે. તથા ધોરણ 9થી 12ની પરીક્ષાઓ નવરાત્રિ વેકેશનના દિવસો બાદ 19 ઓક્ટોબરથી 30 ઓક્ટોબર દરમિયાન યોજાશે.
આ સ્કૂલોને લાગુ પડશે નિર્ણય
નવરાત્રિ વેકેશન ગુજરાત રાજ્ય માધ્યમિક, ઉચ્ચતર માધ્યમિક અને શિક્ષણ બોર્ડ હસ્તકની રાજ્યની સરકારી ગ્રાન્ટ ઈન એઈડ તથા બિન સરકારી, બિન અનુદાનિત તમામ શાળાઓ, માધ્યમિક અને ઉચ્ચતર માધ્યમિક શાળાઓને લાગુ પડશે. આ ઉપરાંત તમામ સરકારી પ્રાથમિક શાળાઓ, સરકાર માન્ય ખાનગી પ્રાથમિક શાળાઓ અને નગર પ્રાથમિક શિક્ષણ સમિતિઓ હસ્તકની પ્રાથમિક અને માધ્યમિક શાળાઓમાં રાજ્ય સરકારનો નિર્ણય લાગુ પડશે.
વિભાવરીબેને જાહેર કરેલી તારીખોનો ભૂપેન્દ્રસિંહે ખુલાસો કરવો પડ્યો
શનિવારના રોજ રાજ્ય કક્ષાના શિક્ષણ મંત્રી વિભાવરીબેન દવે અને સરકારે જાહેર કરેલી નવરાત્રિની તારીખો બદલવાનો ખુલાસો શિક્ષણ મંત્રી ભૂપેન્દ્રસિંહે કરવો પડ્યો છે.
પહેલા પરીક્ષા અને નવરાત્રિ વેકેશન એક સાથે જ હતા
આ પહેલા ગુજરાતની શાળા કોલેજીસમાં નવરાત્રિના વેકેશન અંગે વિભાવરીબેન દવેએ જાહેરાત તો કરી દીધી, પરંતુ તેમાં અનેક વિસંગતતાઓ અને વિવાદો સર્જાયા હતા.
ખાસ કરીને રાજ્યના મોટાભાગના ખાનગી શાળા સંચાલકોએ નવરાત્રિ વેકેશનનો વિરોધ કર્યો છે.
તો બીજી બાજુ ધોરણ 9થી 12ના વિદ્યાર્થીઓના વાલીઓ પણ વિરોધ કરી રહ્યા હતા, એક બાજુ સરકાર પરીક્ષાની તારીખો જાહેર કરી હતી અને તે જ સમયે વેકેશન પણ આપવામાં આવ્યું હતું.
આ પહેલા માધ્યમિક શિક્ષણ બોર્ડ દ્વારા જાહેર કરવામાં આવેલા એકેડેમિક કેલેન્ડરમાં તારીખ 19 ઓક્ટોબરથી 30 ઓક્ટોબર સુધી ધોરણ 9થી 12ની પ્રથમ કસૌટી જાહેર કરવામાં આવી હતી.
પરંતુ વિભાવરીબેન દવેએ નવરાત્રિ દરમિયાન 15 ઓક્ટોબરથી 21 ઓક્ટોબર સુધી વેકેશનની જાહેરાત કરી હતી. જેને પગલે શિક્ષણમંત્રી ભૂપેન્દ્રસિંહ ચુડાસમાએ નવરાત્રિ વેકેશન 15થી 21 ઓક્ટોબરને બદલે 10થી 17 ઓક્ટોબર કરવાની ફરજ પડી છે.
July 31, 2018July 31, 2018
ગોપાલ ઈટાલિયાએ કહ્યું: 80 લાખવાળા ભ્રષ્ટાચારી ગૃહમંત્રીની મોજ હા…
રાજ્ય સરકારે સવર્ણો માટે જાહેર કરી યોજનાઓ, વાંચો વિગતવાર
Leave a Reply Cancel reply
Your email address will not be published. Required fields are marked *
All Patidar Facebbok Page
પાટીદાર ના સમાચાર Everyday Patidar News
Happy Holi Image 2018
This may be a good place to introduce yourself and your site or include some credits.